Peter Pavol Zgúth-Vrbický

Peter Pavol Zgúth-Vrbický (vlastným menom Peter Pavol Zgúth, pseudonymy Janko Rozmarín, P. P. Vrbický, Sincerus, Vrbinský; * 25. január 1863, Liptovský Mikuláš – † 22. jún 1952, Martin) bol slovenský básnik a autor pre deti a mládež.https://www.litcentrum.sk/autor/peter-pavol-zguth Slovenské Literárne Centrum – Peter Pavol Zgúth-Vrbický

 Životopis 
Študoval na gymnáziu v Martine, evanjelickom lýceu v Kežmarku, ďalej na učiteľských ústavoch v Kláštore pod Znievom a v Leviciach. Neskôr pôsobil ako učiteľ v Štrbe a viac než 30 rokov učil tiež v Mošovciach. Napokon pracoval ako školský inšpektor Turčianskej župy. Dôchodok prežil v Martine. V tvorbe bol ovplyvnený P.O. Hviezdoslavom. Bol tiež členom výboru Muzeálnej slovenskej spoločnosti.https://www.ecav.sk/aktuality/spravodajstvo/spominame-na-vzacnych-evanjelikov-peter-pavol-zguth Evanjelická cirkev augsburského vyznania – Spomíname na vzácnych evanjelikov: Peter Pavol Zgúth

 Diela 
 Na oračke (1905) – veršovaná poviedka
 Slová útechy (1910) – zbierka pohrebných veršov
 Paberky z rodných polí (1933) – výber z časopisecky uverejnených veršov
 Po stopách dávnych (1947) – spomienková zbierka
 Vtáčí súd (1942) – verše pre deti
 Hej, pod Kriváňom (1944) – verše pre deti
 Přehled slovenské literatury do roku 1918 (1924) – štúdia
 Predstavitelia Bernolákovej školy (1937) – slovníková forma
 Život starého kantora slovenského (1932) – memoáre. Vyšli tiež pod názvom Pamäti slovenského učiteľa (2005)
 Prekladal z ruštiny a češtiny
 Bol autorom viacerých učebníc geografie a slovenského jazyka

Referencie

Kategória:Slovenskí básnici
Kategória:Slovenskí spisovatelia pre deti a mládež
Kategória:Slovenskí pedagógovia
Kategória:Osobnosti z Liptovského Mikuláša
Kategória:Pochovaní na Národnom cintoríne v Martine